ΑΘΗΝΑ 16/1/2019

ΑΡ. ΠΡΩΤ.: 1156

**ΔΕΛΤΙΟ ΤΥΠΟΥ**

**Προκήρυξη 24ωρης Απεργίας από την ΠΟΕΔΗΝ**

**την Πέμπτη 17/1/2019 για τις στρατιές συμβασιούχων σε ομηρία**

**Η ΠΟΕΔΗΝ συμμετέχει στις κινητοποιήσεις της ΑΔΕΔΥ και προκηρύσσει 24ωρη Απεργία για τις 17/1/2019 με αίτημα την απόσυρση του Νομοσχεδίου για το σύστημα διορισμού στην εκπαίδευση και τη μονιμοποίηση των συμβασιούχων στην Δημόσια Υγεία, Πρόνοια και ΕΚΑΒ.** **Και στην Εκπαίδευση όπως και με τους χιλιάδες συμβασιούχους στην Υγεία η κυβέρνηση παίζει πολιτικά παιχνίδια.**

Δημιουργεί συνθήκες ομηρίας σε χιλιάδες εργαζόμενους με ελαστικές μορφές απασχόλησης για ψηφοθηρικούς λόγους. Καλλιεργεί φρούδες ελπίδες για πρόσληψη με ψεύτικες προσλήψεις που υποτίθεται ότι κάνει!!!

**Η βία και η τρομοκρατία από την πρώτη φορά «αριστερή κυβέρνηση» δεν έχει όρια. Πολλές φορές οι δυνάμεις καταστολής χτύπησαν και τραυμάτισαν διαδηλωτές και σε κινητοποιήσεις της ΠΟΕΔΗΝ.**

Καλούμε όλους τους εργαζόμενους στην Υγεία, την Πρόνοια και το ΕΚΑΒ στη συγκέντρωση στις 11πμ στη Βουλή.

**Αιτήματα:**

* **Προσλήψεις μόνιμου προσωπικού**
* **Μονιμοποίηση όλων των εκτάκτων**
* **Απόσυρση του Νομοσχεδίου για το σύστημα διορισμού στην Εκπαίδευση.**

Η κυβέρνηση της συναλλαγής, του συμβιβασμού και του ξεπουλήματος των πάντων θα πρέπει να λάβει άλλη μία ηχηρή απάντηση.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ